คณะนิติศาสตร์ มหาวิทยาลัยเชียงใหม่

**คณะนิติศาสตร์ มหาวิทยาลัยเชียงใหม่** () เป็นคณะในสังกัดมหาวิทยาลัยเชียงใหม่ เปิดการเรียนการสอนกฎหมายในระดับปริญญาตรี ปริญญาโท และปริญญาเอก

## ประวัติ
**คณะนิติศาสตร์ มหาวิทยาลัยเชียงใหม่** เริ่มต้นมาจากการจัดตั้งสาขาวิชานิติศาสตร์ เมื่อปี **พ.ศ. 2508** สังกัดอยู่ในภาควิชารัฐศาสตร์ คณะสังคมศาสตร์ เป็นการแบ่งส่วนราชการตามระเบียบบริหารราชการของมหาวิทยาลัยเชียงใหม่ โดยเปิดสอนกระบวนวิชากฎหมายจำนวนไม่น้อยกว่า 24 กระบวนวิชาเป็นส่วนหนึ่งของหลักสูตรรัฐศาสตรบัณฑิต และนอกจากนั้นยังเป็นวิชาบังคับพื้นฐานวิชาโท และวิชาเลือกเสรีสำหรับนักศึกษาทั้งมหาวิทยาลัยเชียงใหม่ 

ต่อมาในปี **พ.ศ. 2535** ได้ดำเนินการเปิดสอนหลักสูตรนิติศาสตรบัณฑิต (นิติศาสตร์ มหาวิทยาลัยเชียงใหม่ รุ่นที่ 1) โดยมหาวิทยาลัยเชียงใหม่เป็นมหาวิทยาลัยของรัฐในส่วนภูมิภาคแห่งแรกที่เปิดการเรียนการสอนหลักสูตรดังกล่าว

และในปี **พ.ศ. 2549** ได้จัดตั้งเป็น คณะนิติศาสตร์ มหาวิทยาลัยเชียงใหม่ ตามมติสภามหาวิทยาลัยเชียงใหม่ ครั้งที่ 2/2549 เมื่อวันที่ 25 มีนาคม พ.ศ. 2549 และประกาศในราชกิจจานุเบกษา เล่ม 125 ตอนพิเศษ 112 ง เมื่อวันที่ 4 กรกฎาคม พ.ศ. 2551  

**คณะนิติศาสตร์ มหาวิทยาลัยเชียงใหม่** **มีประวัติความเป็นมา ดังนี้**

**พ.ศ. 2508** เริ่มจัดการเรียนการสอนในฐานะสาขาวิชานิติศาสตร์ ซึ่งเป็นหน่วยจัดการศึกษาสังกัดภาควิชารัฐศาสตร์ คณะสังคมศาสตร์ โดยเปิดสอนวิชากฎหมายเป็นวิชาเอกสำหรับนักศึกษาภาควิชารัฐศาสตร์ วิชาบังคับพื้นฐานวิชาโทและเลือกสำหรับนักศึกษาทุกหลักสูตรของมหาวิทยาลัยเชียงใหม่

**พ.ศ. 2535** ดำเนินการเปิดสอนหลักสูตรนิติศาสตรบัณฑิต โดยมหาวิทยาลัยเชียงใหม่เป็นมหาวิทยาลัยของรัฐในส่วนภูมิภาคแห่งแรกที่เปิดหลักสูตรนิติศาสตรบัณฑิต

**พ.ศ. 2538** ดำเนินการจัดตั้งโครงการเพื่อให้บริการวิชาการแก่ชุมชน ภายใต้ชื่อ “โครงการให้คำปรึกษาด้านกฎหมายแก่ประชาชน” ซึ่งได้ดำเนินการมาจนถึงปัจจุบัน

**พ.ศ. 2539** เริ่มโครงการยกระดับหน่วยจัดการศึกษาหลักสูตรนิติศาสตรบัณฑิต จากสาขาวิชาขึ้นเป็นภาควิชา ตามแผนพัฒนาการศึกษาระดับอุดมศึกษาระยะที่ 8 (ปีงบประมาณ 2540 - 2544)โดยได้ใช้อาคาร 2 ของคณะสังคมศาสตร์ มหาวิทยาลัยเชียงใหม่ เป็นที่ตั้งสำนักงานโครงการจัดตั้งภาควิชานิติศาสตร์ และได้รับความเห็นชอบจากทบวงมหาวิทยาลัยแต่โครงการดังกล่าวได้ถูกชะลอไว้ตามมติคณะรัฐมนตรี เนื่องจากฐานะการเงิน การคลังและภาวะเศรษฐกิจของประเทศใน พ.ศ. 2540

**พ.ศ. 2542** ได้รับการรับรองมาตรฐานการศึกษาจากเนติบัณฑิตยสภา ส่งผลให้บัณฑิตผู้สำเร็จการศึกษานิติศาสตรบัณฑิต จากมหาวิทยาลัยเชียงใหม่ สามารถสมัครเป็นสมาชิกประเภทวิสามัญของเนติบัณฑิตยสภาได้

**พ.ศ. 2546** ทำการปรับปรุงหลักสูตรนิติศาสตรบัณฑิตเพื่อสนองต่อความต้องการของสังคม หน่วยงานและองค์กรที่ต้องการบุคลากรทางกฎหมาย และเพิ่มโอกาสในการศึกษาแก่บุคคลที่ต้องการศึกษากฎหมายหลังจากการสำเร็จการศึกษาระดับปริญญาตรีในสาขาอื่น

**พ.ศ. 2547** เปิดการสอนในระดับปริญญาโท หลักสูตรนิติศาสตรมหาบัณฑิต เนื่องจากเกิดการเปลี่ยนแปลงทางการเมืองเศรษฐกิจ การเมืองและสังคม ซึ่งก่อให้ความสนใจในสาขาวิชานิติศาสตร์เป็นอันมาก จึงเปิดหลักสูตรดังกล่าวเพื่อเป็นทางเลือกให้แก่ผู้ที่ต้องการศึกษาต่อในระดับที่สูงขึ้น

**พ.ศ. 2549** สภามหาวิทยาลัยอนุมัติให้มีฐานะเป็นคณะนิติศาสตร์ เมื่อวันที่ 25 มีนาคม 2549 โดยถือว่าวันดังกล่าวเป็นวันสถาปนาคณะนิติศาสตร์ มหาวิทยาลัยเชียงใหม่ เพื่อให้การบริหารเป็นไปอย่างมีประสิทธิภาพ คล่องตัว และสามารถพึ่งพาตัวเองได้ สอดคล้องกับการที่มหาวิทยาลัยเชียงใหม่ปรับเปลี่ยนสถานภาพเป็นมหาวิทยาลัยในกำกับของรัฐ โดยยังคงใช้อาคาร 2 ของคณะสังคมศาสตร์ มหาวิทยาลัยเชียงใหม่ เป็นที่ตั้งของคณะนิติศาสตร์

**พ.ศ. 2555** จัดพิธีวางศิลาฤกษ์อาคารเรียนและบริหาร คณะนิติศาสตร์ โดยพระเทพวิสุทธิคุณ เจ้าคณะจังหวัดเชียงใหม่ เจ้าอาวาสวัดบุปผาราม เป็นประธานในพิธีลงเสาเอก พร้อมด้วย รองอธิการบดี ผู้ช่วยอธิการบดี คณะผู้บริหาร คณาจารย์ ข้าราชการ เจ้าหน้าที่ บุคคลากร และนักศึกษามหาวิทยาลัยเชียงใหม่ เข้าร่วมในพิธีเมื่อวันที่ 2 มิถุนายน พ.ศ. 2555

**พ.ศ. 2557** อาคารเรียนและบริหาร คณะนิติศาสตร์ ดำเนินการก่อสร้างเสร็จสมบูรณ์ และได้เริ่มการเรียนการสอน ณ อาคารเรียนและบริหารใหม่ ในปี พ.ศ. 2558

## ทำเนียบคณบดี

**หมายเหตุ** คำนำหน้านามของผู้ดำรงตำแหน่งคณบดีเป็นคำนำหน้านามตามตำแหน่งทางวิชาการในขณะดำรงตำแหน่ง

## หน่วยงานภายในคณะ

* ศูนย์วิจัยและพัฒนากฎหมาย (LRDC)
*ศูนย์บริการวิชาการทางกฎหมาย (LASC)
* ศูนย์ให้คำปรึกษาทางกฎหมาย (CMU Law Clinic)

## หลักสูตร
***การอบรม**
**โครงการอบรมหลักสูตรกฎหมายปกครองและวิธีพิจารณาคดีปกครอง**

**รูปแบบที่ 1 สำหรับหลักสูตรที่ได้รับการรับรองจาก[[คณะกรรมการตุลาการศาลปกครอง|คณะกรรมการตุลาการศาลปกครอง (ก.ศป.)]]**

1. ผู้เข้าร่วมอบรมจะต้องเข้ารับการอบรมตลอดหลักสูตรไม่น้อยกว่าร้อยละ 80 ของเวลาทั้งหมดของหลักสูตร และจะต้องสอบผ่านภาคบรรยายร้อยละ 60 ของทุกหมวดวิชา และสอบผ่านภาคปฏิบัติทั้ง 4 หัวข้อ จะได้รับประกาศนียบัตรรับรองว่าเป็นผู้ผ่านการอบรมหลักสูตรกฎหมายปกครองและวิธีพิจารณาคดีปกครอง ตามมาตรฐานที่**[[คณะกรรมการตุลาการศาลปกครอง|คณะกรรมการตุลาการศาลปกครอง (ก.ศป.)]]**รับรอง 

2. การวัดผลประกอบด้วย ข้อสอบอัตนัย 5 หมวดวิชา และสอบภาคปฏิบัติ 4 หัวข้อ

**รูปแบบที่ 2 สำหรับหลักสูตรวุฒิบัตร** 

ผู้เข้าร่วมอบรมจะต้องเข้ารับการอบรมตลอดหลักสูตรไม่น้อยกว่าร้อยละ 80 ของเวลาทั้งหมดของหลักสูตร จะได้รับวุฒิบัตรรับรองว่าเป็นผู้ผ่านการอบรมหลักสูตรกฎหมายปกครองและวิธีพิจารณาคดีปกครอง

***ปริญญาตรี** 
**นิติศาสตรบัณฑิต''
: ปัจจุบันคณะนิติศาสตร์ได้เปิดสอนหลักสูตรในระดับปริญญาตรี 2 รูปแบบ คือ หลักสูตรนิติศาสตรบัณฑิต (ภาคปกติ) และหลักสูตรนิติศาสตรบัณฑิต (ภาคพิเศษ)
:: **1. หลักสูตรนิติศาสตรบัณฑิต**
:: คณะนิติศาสตร์รับสมัครเข้าศึกษาต่อในหลักสูตรนิติศาสตรบัณฑิตในแต่ละปีการศึกษาผ่านโครงการต่าง ๆ ดังนี้
::: - โครงการสอบคัดเลือกนักเรียนจากโรงเรียนมัธยมในเขตพัฒนาภาคเหนือ (โควตาภาคเหนือ)
:::- โครงการรับผู้ได้รับรางวัลการตอบปัญหากฎหมายระดับประเทศ
:::- โครงการรับผู้มีความสามารถดีเด่นด้านภาษาอังกฤษ จีน ญี่ปุ่น เกาหลี เยอรมัน และฝรั่งเศส
:::- โครงการรับนักกีฬาที่มีความสามารถดีเด่นระดับชาติและระดับนานาชาติ
::: - โครงการรับนักเรียนชาวไทยภูเขา
:::- โครงการรับนักเรียนพิการ
::: - โครงการสอบคัดเลือกบุคคลเข้าศึกษาต่อในระดับอุดมศึกษา (รับตรงและรับกลาง)
::: (ทุกโครงการรับนักเรียนทั้งสายวิทย์และสายศิลป์)
:: **2. หลักสูตรนิติศาสตรบัณฑิต (ภาคพิเศษ)**
:: หลักสูตรนิติศาสตรบัณฑิต (ภาคพิเศษ) มีเนื้อหาของหลักสูตรการประเมินผลการศึกษาและมาตรฐานการศึกษา เช่นเดียวกับหลักสูตรนิติศาสตรบัณฑิตทุกประการ แต่เปิดการเรียนการสอนนอกเวลาราชการ โดยผู้เข้าศึกษาในหลักสูตรนิติศาสตรบัณฑิต (ภาคพิเศษ) ต้องสำเร็จการศึกษาชั้นมัธยมศึกษาตอนปลาย สูงกว่าหรือเทียบเท่า และมีผลการสอบวัดความรู้ของสถาบันทางการศึกษาแห่งชาติ ระยะเวลาในการศึกษาตามแผนคือ 4 ปี และให้ใช้เวลาในการศึกษาไม่เกิน 8 ปี


***ปริญญาโท**
**นิติศาสตรมหาบัณฑิต** **หลักสูตรนิติศาสตรมหาบัณฑิต หลักสูตรปรับปรุง พ.ศ. 2561**


***ปริญญาเอก**
**นิติศาสตรดุษฎีบัณฑิต หลักสูตรนิติศาสตรดุษฎีบัณฑิต หลักสูตร พ.ศ. 2563**



* **หลักสูตรนิติศาสตรบัณฑิต** ของมหาวิทยาลัยเชียงใหม่ ได้รับการรับรองมาตรฐานจาก [[เนติบัณฑิตยสภา ในพระบรมราชูปถัมภ์|คณะกรรมการเนติบัณฑิตยสภา]] โดยมีมติในการประชุมครั้งที่ 752/2542 เมื่อวันที่ 16 กันยายน พ.ศ. 2542 ทำให้ผู้สอบไล่ได้ระดับปริญญาตรี นิติศาสตรบัณฑิต จากคณะนิติศาสตร์ มหาวิทยาลัยเชียงใหม่ สามารถสมัครเป็น[[เนติบัณฑิตยสภา ในพระบรมราชูปถัมภ์|สมาชิกวิสามัญแห่งเนติบัณฑิตยสภา]]ได้ตามข้อบังคับเนติบัณฑิตยสภา ข้อ 5(1) ซึ่งประกอบไปด้วย 5 มหาวิทยาลัย ได้แก่ [[มหาวิทยาลัยธรรมศาสตร์]] [[จุฬาลงกรณ์มหาวิทยาลัย]] [[มหาวิทยาลัยรามคำแหง]] [[มหาวิทยาลัยสุโขทัยธรรมาธิราช]] และ[[มหาวิทยาลัยเชียงใหม่]]

== สัญลักษณ์ประจำคณะ ==
* **สัญลักษณ์คณะ** <br />
:: **ตราดุลพาห** หรือ **ตราชู** สัญลักษณ์แห่งความยุติธรรม<br />
:: - ตราดุลพาห แปลความตามศัพท์ว่า ''เครื่องมือสำหรับชั่งหรือวัด ให้เกิดความเที่ยงธรรม ได้แก่ ตราชู คือเครื่องชั่งให้รู้หนักเบา แปลความตามนัย หมายถึง ความรับผิดชอบในการผดุงความยุติธรรมให้สถิตเสถียร สม่ำเสมอ ไม่เอนเอียงไปข้างฝ่ายใดด้วยอคติ รูปตราชูจึงเป็นเครื่องหมายที่ยอมรับกันโดยทั่วไป ในการนำมาประกอบตราชูแห่งความยุติธรรม''<br />

* **สีประจำคณะ**
::  สีม่วง
::

== ความร่วมมือทางวิชาการ (MOU/MOA) ==
*Clooney Foundation for Justice, United States of America

* Chicago-Kent College of Law, Illinois Institute of Technology, United States of America
*School of Law, University of New England
*School of Law and Justice, Southern Cross University, Australia
*POLYTECHNIC INSTITUTE OF BEJA, BEJA, Portugal
*Faculty of health and social studies University of South Bohemia, Czech Republic
*Ghent University, Belgium
*Law School, Zhongnan University of Economics and Law, China
*Southwest University of Political Science and Law, China
*Guangxi Institute of Economic & Political Studies on Southeast Asia (GIOEA), China
*GUANGXI SIBEI LAW FIRM, China
*Institute of South East Asian Affairs (ISEAA) 
*Faculty of Law, National University of Malaysia (Universiti Kebangsaan Malaysia)
*Faculty of Law and Political Science, National University of Laos
*Faculty of Law, Universitas Pelita Harapan, Indonesia
*Ho Chi Minh City University of Law, Vietnam 
*College of Law, Chinese Culture University, Taiwan
*College of Social Sciences, National Cheng Kung University (NCKU), Taiwan
*BEIHAI ASIA INTERNATIONAL ARBITRATION CENTRE PTE LTD (BAIAC), Singapore

==  การพัฒนาคุณภาพนักศึกษา (Student Quality Development) ==
* **ALSA CMU** ซึ่งเป็นสมาชิกเครือข่าย **Asian Law Students Association (ALSA)** ที่มุ่งเสริมทักษะทางด้านภาษาอังกฤษให้แก่นักศึกษาคณะนิติศาสตร์ผ่านทางกิจกรรมเชิงวิชาการมากมาย ไม่ว่าจะเป็นการศึกษางานดูในต่างประเทศ (study trip) ที่เปิดโอกาศให้นักศึกษาได้เข้าร่วมตลอดทั้งปี การเข้าร่วมการประชุมระหว่างประเทศต่างๆ สหประชาชาติจำลอง (Model United Nations: MUN) ที่จำลองการประชุมระดับสหประชาชาติ หรือการจัดวิเคราะห์ประเด็นกฎหมายเป็นภาษาอังกฤษ (legal discussion) โดย ALSA Thailand ประกอบไปด้วย ALSA Chula ([[คณะนิติศาสตร์ จุฬาลงกรณ์มหาวิทยาลัย|นิติ จุฬาฯ]]) ALSA TU ([[คณะนิติศาสตร์ มหาวิทยาลัยธรรมศาสตร์|นิติ มธ.]]) ALSA CMU ([[มหาวิทยาลัยเชียงใหม่|นิติ มช.]]) ALSA KASETSART ([[ภาควิชานิติศาสตร์ คณะสังคมศาสตร์ มหาวิทยาลัยเกษตรศาสตร์|นิติ เกษตรศาสตร์]]) และALSA ABAC ([[มหาวิทยาลัยอัสสัมชัญ|นิติ ม.เอแบค]])  โดยมี **ALSA Thailand** เป็นผู้ประสานงาน ALSA ทุกมหาวิทยาลัย
***การประชุมวิชาการนิติสังคมศาสตร์ระดับชาติ''' คณะนิติศาสตร์ มหาวิทยาลัยเชียงใหม่
*โครงการ รายการวิทยุตราชูคู่ชาวบ้าน ภายใต้ศูนย์บริการวิชาการทางกฎหมาย ดำเนินการเผยแพร่ความรู้ทางกฎหมายสู่ชุมชนผ่านการกระจายเสียงวิทยุทางคลื่น FM 100 คณะการสื่อสารมวลชน มหาวิทยาลัยเชียงใหม่ 

* โครงการประเพณีรับน้องรถไฟ มหาวิทยาลัยเชียงใหม่

* โครงการประเพณีนักศึกษาใหม่สักการะพระบรมธาตุดอยสุเทพ (ประเพณีรับน้องขึ้นดอย)

* โครงการให้ความรู้ทางกฎหมาย โดยศูนย์ให้คำปรึกษาทางกฎหมาย (CMU Law Clinic)
*โครงการคลินิคกฎหมายสัญจร (CMU Law Clinic)
*โครงการอบรมให้ความรู้กฎหมายแก่เยาวชน 
*โครงการทูตกิจกรรมแห่งคณะนิติศาสตร์ (Law Ambassadors) 
*โครงการพัฒนาบุคลิกภาพของการเป็นนักกฎหมาย
*โครงการ LAW REVIEW (ภาษาอังกฤษ)
*โครงการค่ายรอ (LAW) อาสาพัฒนาชนบท
*การฝึกประสบการณ์วิชาชีพทางกฎหมาย 
*พิธีไหว้ครู และพิธีมอบเกียรติบัตรนักศึกษาดีเด่น
*ทุนรางวัลเรียนดี คณะนิติศาสตร์ มหาวิทยาลัยเชียงใหม่
*ทุนนักกิจกรรม คณะนิติศาสตร์ มหาวิทยาลัยเชียงใหม่

## รางวัลและความภาคภูมิใจ
ดูเพิ่มเติมที่: www.law.cmu.ac.th
หมวดหมู่:คณะนิติศาสตร์ในประเทศไทย
หมวดหมู่:หน่วยงานในมหาวิทยาลัยเชียงใหม่

## แหล่งข้อมูลอื่น
* คณะนิติศาสตร์ มหาวิทยาลัยเชียงใหม่

## อ้างอิง